CELEX: 32019R0674
Language: da
Date: 2019-04-29 00:00:00
Title: Kommissionens forordning (EU) 2019/674 af 29. april 2019 om ændring af bilag III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus

30.4.2019   
               
               
                  DA
               
               
                  Den Europæiske Unions Tidende
               
               
                  L 114/7
               
            
         KOMMISSIONENS FORORDNING (EU) 2019/674
         af 29. april 2019
         om ændring af bilag III til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (1), særlig artikel 20, stk. 3, og
         ud fra følgende betragtninger:
         
                     (1)
                  
                  
                     I henhold til artikel 20, stk. 1, i forordning (EF) nr. 110/2008 forelagde medlemsstaterne en teknisk dokumentation for 243 ud af 330 eksisterende geografiske betegnelser for spiritus.
                  
               
                     (2)
                  
                  
                     I overensstemmelse med artikel 9, stk. 1, i Kommissionens gennemførelsesforordning (EU) nr. 716/2013 (2) evaluerede Kommissionen den tekniske dokumentation på grundlag af de krav, der er fastsat i artikel 15, stk. 1, i forordning (EF) nr. 110/2008, og fastsatte en tidsfrist for, at medlemsstaten kan ændre eller trække den tekniske dokumentation tilbage.
                  
               
                     (3)
                  
                  
                     Den tekniske dokumentation for »Königsberger Bärenfang«, »Grappa di Marsala«, »Kirsch Veneto«/»Kirschwasser Veneto« og »Sliwovitz del Veneto« blev trukket tilbage af hhv. Tyskland og Italien.
                  
               
                     (4)
                  
                  
                     I henhold til artikel 9, stk. 2, i Kommissionens gennemførelsesforordning (EU) nr. 716/2013 gælder det, at hvis medlemsstaten ikke afhjælper de mangler, der er fundet i den tekniske dokumentation for den eksisterende geografiske betegnelse, som blev forelagt i henhold til artikel 20, stk. 1, i forordning (EF) nr. 110/2008, inden for fristen, betragtes den tekniske dokumentation som ikke forelagt.
                  
               
                     (5)
                  
                  
                     De mangler, der blev fundet i den tekniske dokumentation for »Karlovarská Hořká«, »Polish Cherry«, »Orehovec«, »Janeževec« og »Slovenska travarica«, blev ikke afhjulpet.
                  
               
                     (6)
                  
                  
                     De eksisterende geografiske betegnelser »Karlovarská Hořká«, »Königsberger Bärenfang«, »Grappa di Marsala«, »Kirsch Veneto«/»Kirschwasser Veneto«, »Sliwovitz del Veneto«, »Polish Cherry«, »Orehovec«, »Janeževec« og »Slovenska travarica« bør derfor fjernes fra bilag III til forordning (EF) nr. 110/2008.
                  
               
                     (7)
                  
                  
                     Bilag III til forordning (EF) nr. 110/2008 bør derfor ændres.
                  
               
                     (8)
                  
                  
                     Foranstaltningerne i denne forordning er i overensstemmelse med udtalelse fra Komitéen for Spiritus —
                  
               VEDTAGET DENNE FORORDNING:
         
            Artikel 1
            Bilag III til forordning (EF) nr. 110/2008 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. april 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 39 af 13.2.2008, s. 16.
         
            (2)  Kommissionens gennemførelsesforordning (EU) nr. 716/2013 af 25. juli 2013 om gennemførelsesbestemmelser til Europa-Parlamentets og Rådets forordning (EF) nr. 110/2008 om definition, betegnelse, præsentation og mærkning af samt beskyttelse af geografiske betegnelser for spiritus (EUT L 201 af 26.7.2013, s. 21).
      
      
         
            BILAG
            I bilag III i forordning (EF) nr. 110/2008 foretages følgende ændringer:
            
                        1.
                     
                     
                        i produktkategori 6, brændevin af presserester af druer eller druemarc, udgår linjen
                        
                                     
                                 
                                 
                                    »Grappa di Marsala
                                    
                                 
                                 
                                    Italien«
                                 
                              
                  
                        2.
                     
                     
                        i produktkategori 9, frugtbrændevin, udgår linjerne
                        
                                     
                                 
                                 
                                    »Sliwovitz del Veneto
                                    
                                    
                                       Kirsch Veneto/Kirschwasser Veneto
                                    
                                 
                                 
                                    Italien
                                    Italien«
                                 
                              
                  
                        3.
                     
                     
                        i produktkategori 25, spiritus med anissmag, udgår linjen
                        
                                     
                                 
                                 
                                    »Janeževec
                                    
                                 
                                 
                                    Slovenien«
                                 
                              
                  
                        4.
                     
                     
                        i produktkategori 30, spiritus med bitter smag/bitter, udgår linjen
                        
                                     
                                 
                                 
                                    »Slovenska travarica
                                    
                                 
                                 
                                    Slovenien«
                                 
                              
                  
                        5.
                     
                     
                        i produktkategori 32, likør, udgår linjerne
                        
                                     
                                 
                                 
                                    »Polish Cherry
                                    
                                    
                                       Karlovarská Hořká
                                    
                                 
                                 
                                    Polen
                                    Den Tjekkiske Republik«
                                 
                              
                  
                        6.
                     
                     
                        i produktkategori 40, Nocino, udgår linjen
                        
                                     
                                 
                                 
                                    »Orehovec
                                    
                                 
                                 
                                    Slovenien«
                                 
                              
                  
                        7.
                     
                     
                        i produktkategori anden spiritus, udgår linjen
                        
                                     
                                 
                                 
                                    »Königsberger Bärenfang
                                    
                                 
                                 
                                    Tyskland«